
Wjana^oiteir  X£oi!ici)te: 

SGEUL  DEARBHTA, 

MU     IOMPACHADII     MXATHA, 

MAII  LE   RI, 

ATH-CHNUASACH. 


JdHA'N  sgeul  dearbhta  a  leanas  air  aithris  o'  chionn 
iomadh  bliadhna  leis  an  Urraraach  Mr  Price  do  Ollamh 
Ashmore,  oid-ionnsachaidh  an  Oil-thigh  ann  an  Daven- 

Air  bhith  do  dhuin-uasal  ann  an  Lunduinn  ann  an  droch 
ataid  a  thaobh  a  shlainte,  chomhairlicheadh  dha  sraid  a 
ghabhail  na  h-uile  latha  a  mach  do'n  duthaich,— -Na  aon 
da  thurusaibh,  mu  chuig  mile  o'n'  bhaile,  chunnaic  e 
bothan  beag,  gairrid  uaithe,  agus  air  dha  bhi  sgith,  stiur 
e  ga  ionnsuidh  chum  is  gu'n  d'thugadh  e  anail  dha  fein.— 
Air  dha  do!  a  steach  do'n  tigh,  fhuair  e  bean  bhochd, 
maille  ri  ceathrar  chloinne,  a  bha  air  an  oibreachadh  gu 
sonruichte  ann  an  sniomhadh  snath  air  son  buaic  choinn- 
lean.  San  uine  a  dh'fhan  e  bha'n  seanachas  a  leanas  air 
a  thoirt  air  aghaidh :  *  A  bhean  choir,  ars  esan,  tha  do 
thigh  tha  mi  faicinn  gu  h-olc  a  dhith  leasuchaidh,  tha 

longnadh  orm  cia  mar  a  tha  thu  deanamh  ann  an  am  a 
gheamhraidh.  Gu  cinnteach  is  eigin  dhuit  a  bhi  ro  neo- 
chomhfhurtachail.'  *  Cha'n'eil  ann  ach  aite  bochd  gun 
amharus,  a  duine  uasail,  ars'a  bhean;  ach  cha  bheag  an 
trocair  nach'eiì  e  na's  measa.  Tha  e  na's  fearr  na  tha 
sinne  a  toilltinn;  agus  tha  sinn  fuidh  churam  an  fhreasdail 
chaomh  cheudna  anns  a  gheamhradh,  is  a  tha  sinn  anns 
an  t'samhradh.*  Fuidh  iongnadh  ris  an  fhreagairt  so  ris 
nach  robh  fiughair  aige,  bha  toil  aige  a  bunàitean  creid- 
imh  f  haghail  a  mach.  '  Co  an  sgireachd,  ars  esan,  da'm 
buin  do  thigh  ?  Dh'innis  i  dha.  Agus  ciod  an  t-astar  a 
tha  thu  fuireach  o'n  chlachan  ì'  (  Tri  mila,  a  dhuine 
uasaih'  '  Is  fada  an  t'slighe  sin  dhuit  a  dhol  do'n  caglais: 
agus  tha  mi  saoilsinn  gu  bheil  thu  dol  do'n  eaglais  air  an 
t'Sabaid,'  *  Tha  dochas  agam,  a  dhuine  uasail,  gu  bheil 
sinn  coguiseach  ann  a  bhi  toirt  aoraidh  do  Dhia  air  an 
t'Sabaid,  agus  air  laithean  eile*'  Tha  dochas  agam  gu 
bheil  sibh  a  deanamh  sin  :  ach  nach'eil  sibh  a  dol  do 
dh'eaglais  bhur  sgireachd  ?'  *  Cha'n'eil,  a  dhuine  uasail; 
cha'n'eil  sinn  a  dol  ann.'  *  Cha'n'eil  sibh  a  dol  do'n 
eagiais !  ciod  an  sin  a  tha  sibh  a  deanamh ;  agus  cait  am 
bheil  sibh  a  dol  ?'  <  Tha  sinn.a  dol  do'n  choinneamh,  a 
dhuine  uasaiL'  A  dol  do'n  choinneamh!  ciod  uime,  an 
robh  sibh  air  bhur  togail  suas  gu  dol  do'n  choinneamh  ì' 
'  Cha  robh,  a  -dhuine  uasaiì,'  *  Cia  mar  uime  sln  a 
thainig  e  mu"n  cuairt,  gu'n  treigeadh  sibh  an  eaglais  a 
dhol  do'n  choinneamh?'  '  Innsidh  mise  sin  dhuibh,  a 
dhuine  uasail. — Mu  thimchioll  ceithir  bhiadhna  seachad, 
bha  mi  air  m'fhiosrachadh  le  trioblaid  throm  agus  chun- 
nartach;  agus  air  dhomh  bhi  fuidh  gheilt  nam  basaich- 
inn,  gu'm  bithinn  air  rao  sgrios  gu  siorruidh,  dh'fhas  mi 
ro  mhi-shona.  Bh'a  leithid  do  mhothuchadh  agam-mu 
pheacadh,  agus  a  shamhuil  do  bheachdanna  mu  fhearg 
Dhe,  air  chor  s'gu'n  robh  mi  a'm'uamhas  dhomh  fein 
agus  dhoibhsan  mu'm  thimchioll.  Mar  a  mheudaich  mo 
thrioblaid,  agus  a  d'fhas  an  cunnart  na  bu  shoilleire»  bha 
mi  dubailte  doruinneach  ;  a  beachdachadh  orm  fein  a 
dluthachadh  air  bruaich  ifrinn.  Ghlaodh  mi  ris  an  Tigh- 
ear»  trocair  a  dheanamh  air  m-aaam  bochd,  ged  is  gann 

a  b'urrainn  mi  dochas  air  bith  altrum  gu'm  faighinn  i. 
B'e  co  'dhiu  m-ionnsuidh  dheireannach,  na  h-uile  ni  a 
b'urrainn  mi  dheanamh.  Dh'innis  mi  do'ni  f  hear-posda 
agus  dc'm  choimhearsnaich  mu'm  theinn?  ach  cha  b'ur- 
rainn  dhoibh  mo  chor  a  thuigsinn.  Bha  rni  dhoibhsan 
am  chuspair  iongnaidh  agus  truaigbe.  Dh'fheuch  iad 
ri'm  chuir  samhach  agus  comhfurtachd  thoirt  dhomh,  le 
bhi  ag  radh,  *  Tha  thu  ann  ad  mhnaoi  ro  choir  agus 
dhichiollach,  ad  coimhearsnach  seimh  agus  siothchail,  ad 
dheadh-mhnaoi,  agus  a'd  dheadh»mhalhair;  tha  Dia  mar 
an  ceudna  ro  throcaìreach,  agus  tha  thusa  ann  a  t-aith. 
reachan:  gidheadh,  an  deigh  so  uile,  ina  theid  thusa 
do  dh'ifrinn  anaoibhinn  do  mliilltibh,*  Ach  mo  thruaidhe! 
cha  robh  feum  air  bith  anns  na  h-uile  ni  a  b'urrainn 
dhoibh  a  radh.  Dh'aithmch  mi  nach  b'urrainn  dhoibh. 
■staid  m'inntinn  a  thuigsinn. 

San  am  cheudna  mheudaich  m'fhiabhrus,  agus  bha  e 
air  a  shaoilsinn  gu'n  robh  mi  rc-dbliith  air  a  bhas.  Bha 
aon  na  dha  do'm  choimhearsnaich  bhochda  mu'm  thim- 
chioll,  ag  amharc  air  gacii  deo  mav  an  deo  dheireannach. 
*  Tha  i  direach  a  faibh,  arsa  aon  tìhiu.'  Cha  b'urrainr* 
mi  labhairt,  ach  bha  mi  uiie  mhctliachail,  agus  chuala  mi 
na  briathran  sin;  aig  an  do  smaointich  mi,  ma  bha  mi 
falbh,  gu'n  robh  mi  doì  do  dh'ifrinn.  B'e  toil  De,  co 
dhiu,  mo  chacmhnadh:  agus  thadochas  agam  gu'm  b'ann 
an  trocair.  O'n  am  so  dh'islich  am  nabhrus,  agus  dhais- 
igeadh  mo  shlainte  dhomh  uigh  air  uigh.  Ach  cha  do 
lughadaicheadh  triobiaid  m'inntinn.  Thug  mi  fainear 
'ged  a  bha  mi  trid  trocair  Dhe  air  mo  chaomhnadh  tamuli 
beag,  gidheadh  gu'm  bu  mhi  fathast  an  neach  ceudna  a 
bha  doruinneach,  graineil,  agus  ciontach  :  bha  feum 
agam  air  trocair,  ach  is  beag  nach  d'thug  mi  duil  nach 
faighinn  i,  Bha  mi  cleachduinn  san  am  so  a  bhi  ri  faire 
air  mo  chridfu?,  agus  ri  urnuigh  ann  am  sheol  anfhann 
fein;  ach  cha  b'urrainn  dhomh  fuasgladh  air  bith  fhao- 
tainn.  B'e  shamhuil  sin  mo  mhi'shonas,  is  nach  robh 
togradh  agam  a  thoirt  an  aire  air  gnothuichean  cumanta 
mo  theaghlaich  l  dh'innis  mi  a  ris  do'm  choimhearsnaich. 
bbochda  staid  m'inntinn;  ach  cha  robh  fhios  aca  ciod  aa 


ni  theireadh  iad  a  thuilleadh  air  na  tbubhaìrt  iad  roimhe ; 
agus  cha  b'urrainn  dhomli  bhi  socair.  An  sin  b'aill  leo 
mi  dhol  a  dh'ionnsuidh  ministeir  na  sgireachd. 

'  Gairrid  na  dheigh  so,  dh'f  hairich  mi  togradh  agam 
comhairle  mo  choimhearsnach  a  ghabhail.  Chaìdh  mi 
dh'ionnsuidh  a  mhinisteir,  agus  dh'innis  mi  dha  cleachda 
m'inntinn  o'thoiseach.  Bha  e  cosmhuil  gu'n  robh  e  fuidh 
mhor  iongnadh,  agus  thubhairt  e  gu'm  b'e  bharail  gu'm 
b'eigin  dhomh  bhi  ciontach  do  dh'aingidheachd  mhor 
eìgin;  agus  dh'f  heoraich  e  dhiom  ciod  an  ni  a  bha  ann  ? 
*ìh'innis  mi  dha  nach  robh  mi  ga  thuigsinn,  C'uime,  ars' 
esan,  is  eìgin  gu'n  d'rinn  thu  meirle,  na  misg,  na  slaoit- 
ireachd,  na  neo  dhilseaehd  do  t'fhear  posda,  na  peacad'h 
mor  eigin  eiìe.  Cha  d'rinn,  a  dhuine  uasail,  arsa  mise; 
tha  mi  'g  iarruidh  bhi  taingeil  do  Dhia,  bha  mi  air  mo 
choimhead  o'n  iomlan  do  na  h-uilc  fhollaiseach  sin;  ach 
cha'n'eil  thu  tuigainn  an  ni  a  tha  mi  cialluchadh,  adhuine 
uasail;  tha  mi  a'm  pheacach  graineil  ann  an  suilibh  Dhe; 
tha  mo  chridbe  lan  uilc  Tha  gach  ni  a  tha  mi  deanamh 
peacach:  tha  mi  am  ehreutair  sgriosta  agus  caillte; 
tha  eagal  orm  gu  bheil  im  dol  do  dh'ifrinn — agus  tha 
smuaintibh  mu  na  nithe  sin  uamhasach  oseionn  na's  ur- 
rainn  mi  chur  an  ceill.  *  Och,  a  bhean  bhochd,'  fhreagaìr 
esan,  «  cha'n  f  heud  thu  aite  thoirt  da  leithid  sin  do 
smuaintibh;  theid  thu  air  aimhreite  a  t-inntinn;  feumaidh 
tu  oidhirp  thoirt  air  a  leithid  sin  do  bhreithneachaidhean 
doilghiosach  fhuadachadh  air  falbh.  Bheirinn  a  chomhairle 
ort  faotainn  ann  an  cuideachd  chridheil  eigin ;  agus  ma's 
urrainn  thu  leughadh  faigh  leabhraichean  aighearach 
©igin  ;  agus  a  lion  uigh  is  uigk  gheibh  thu  chuid  a's  Jearr 
do  na  breithneachaidhean  dorcha  sin.  Is  eigin  duit 
spairn  a  dheanamh  nan  aghaidh,  no  cha  bhi  thu  com- 
asach  air  dleasnais  do  theaghlaich  a  choimhlionadh.' 

«  Och  a  dhuine  uasail/  arsa  mise,  *  cha'n^urrainn  mi 
smuainteachadh  gu'm  bheil  do  chomhaìrle  ceart.  Gu 
cinnteach  b'e  so  a  bhi  cur  peacadh  ri  peacadh:  b'e  bhi  cur 
calg-dhireach  an  aghaidh  mo  choguis  e,  agus  uime  sin 
dheanadh  e  cudthrom  mo  theinn  a  mheudachadh,  an  ait'e: 
a  thoirt  air  falbh.'   «  Ro  mhaith  uime  sin,'  ars*esan,  « b'aitì 


ìeam  thu  thighin  ào'n  eaglais,  agus  Suipeir  an  Tighearna* 
a  ghabbaii.  agus  do  shith  a  dheanamh  ri  Dia.  MaiìJe.ris- 
a  so,  ma  bhitheas  tu  ionraic  agus  dichiollach,  do  bheatba 
chaitheadh  ann  an  sith  agus  ann  an  seirc  mailìe  ri'd 
choimhearsnachaibb,  agus  do  dhleasnas  a  dheanamh,  tha 
Dia  trocaireach,  agus  cha  ruig  thu  leas  thu  fein  fhagaiì 
mi-shuaimhneach,  na  eagal  a  bhi  oirt  nach  bi  thu  sona/ 
Thug  mi  buidheachas  dha  airson  a  chomhairle  mu  dheir- 
eadh  a  thuge  seachad,  agus  smuaintich  mi  gu'nleanuina 
i.  A  reir  so  chaidh  mi  do'n  eaglais  re  tuilleadh  agus 
raithe  do'n  bhliadhna,  agus  ghabh  mi  suipeir  anTighearna, 
ach  cha  d'fhuair  mi  fuasgladh  sam  bith.  Cha  robh  an 
searmonachadh  air  sheol  sam  bith  freagarach  do'm  chor. 
Bha  ni  eigin  a  dhith  orm  gu  fuasgladh  a  thoirt  do'm'inn- 
tinn,  ach  cha  robh  fhios  agam  ciod  a  dheanamh  e. 

Aon  latha  Sabaid,  bha  m'fhear  posda  agus  mi  fein  an 
deigh  a  bhi  san  eaglais  roimh  mheadhon  latha,  (agus  cha 
robh  seirbhis  ri  bhi  ann  an  deigh  a  mheadhon  latha)  na'r 
suicihe  taobh  stainge,  a'g'itheadh  ar  n'arain  Var  caise.  Air 
dhomh  a  chluinntiun  gu'n  robh  tigh-coinneamh  far  an 
robh  Maighstir  Tibwell  a  searmonachadh,  mu  thimchioll 
da  mhile  air  aghaidh,  mhothaich  mi  iarrtus  laidir  gu  dol 
an  deigh  a  mheadhon-Jatha  sin  ga  chluinntinn.  Air 
dhomh  so  a  leigeil  ris  do'n  duine,  thug  e  iomadh  cunnuil 
air  aghaidh.  ■  Is  e  sin,'  ars  esan,  *  an  doigh  gu  bhi  air 
ar  fagail  truagh  da  rireadh.  Tha  fhios  agad  gu'm  bheil 
mo  rahaighstir  na  namhaid  mor  do  na  Presbyterianaich, 
agus  thionndadh  e  mise  air  falbh  o  sheirbhis.  Mar  an 
ceudna  tha  fear  a  bhaile  againn  ga'm  fuathachadh  gu  mor, 
agus  thionndadh  e  sinne  agus  ar  clann  a  mach  air  na 
dorsan.  A  thuilleadh  air  so,  tha  fhios  agad  gu'm  bheil 
a  bhaintighearn  againn  a  toirt  seachad  a  gean-maith  air 
an  nclluig  daonnan — tha  i  nis  ro-chaoimhneil  ruinnj  agus 
tha  tuilleadh  againn  ga  caoimhneas  na  tha  aig  cuid  g'ar 
coimhearsnaich:  ach  tha  i  ro  theann  air  son  na  h-eagiais; 
agus  ma  thig  i  gu  chluinntinn  gu'm  bi  sinne  dol  do'n 
choinneamh,  cha'n'eil  sinn  gu  fiughair  a  bhi  againn  ri  ni 
sam  bith  tuilleadh  uaipe.'  *  Mo  thruaidhe,'  arsa  mise, 
*  cha  ni  sam  bith  dhomhsa  so  uìle.  Tha  mi  co  triobìaid- 
each  equ  thirjichioll  m'anama,  air  chor  is  nach  diong 


nithe  eile  ni  sam  bith.  Mu'r  dlheid  thufca  ann  mailTe 
riumsa,  theid  mise  ann  leam  fein. — Air  ball  dh'eirich  mr 
suas,  agus  chuir  mi  'm'aghaidh  ris  an  t-slighe;  agus  an 
uair  a  chunnaic  an  duine  gu'n  robh  mi  leagta  ri  falbh, 
dh'fhalbh  e  maille  rium.  Ach  an  uair  a  rainig  sinn  an 
t-aite,  dhiuh  esan  dol  a  stigh,  chum's  gu'm  biodh  aige 
ri  radh,  na'm  biodh  e  air  a  ghairm  gu  cunntas,  nach  robh 
esan  a  stigh  san  aite.  Chaidh  mise  stigh  co  dhiu:  agus 
gairrid  na  dheigh  sin,  airdo'n  chomhthional  cruinneachadh, 
thainig  a'm  ministeir.  Chaidh  mo  shuilean  na  dheigh — 
An  deigh  sernn  rinn  e  urnuigh — Ach,  O,  mar  a  bha  mise 
air  mo  ghluasad  na  urniugh  !  Bha  e  farsaing  ann  an  aid- 
mheil  peacaidh,  gu  h-araid  peacanna  cridhe ;  agus  ro 
dhurachdach  na  iarrtuis  air  son  trocair  do  pheacaicb 
bhochda,  a  tagradh  feartan  agus  eadar-mheadhonair* 
eachd  Chriosd  mar  an  ain  steidh  dhochais.  Dh'urnuigh 
e  mach  m'fhior  anam  !  Ni'n  d'fhairich  mi  riamh  roimhe 
mar  a  dhTharrich  mi  an  sin.  Bha  mo  dhochais  air  an 
togail  suas  gu  inbhe  ro  ard.  An  uair  a  ghabh  e  cheann 
teagaisg  bhioraich  mi  mo  chluasaa  leis  an  uile  aire-  B'e 
cheud  earrann  do  chosamhlachd  an  t-sioladair  a  ghabh  e. 
Thoisich  e  le  bhi  comharachadh  a  mach  an  luchd  eis- 
deachd  sin  a  tha  air  an  samhlachadh  ri  taobh  an  rathaid. 
Bha^n  talamh  cruaidh,  agus  cha  do  ghabh  e  ris  an  t'siol; 
agus  cuid  trid  aineofais,  cion  aire,  agus  cumhachd  Shatain 
air  an  inntinn,  cha  robh  maith  sam  bith  air  a  thoirt  air 
aghaidh.*  San  ath  aite  labhair  e  mu  luchd-eisdeachd 
an  fhearainn  chlachaich.  Orra  sin,  thug  e  fainear,  gu'n 
robh  cuid  eigin  do  bhuaidh  air  a  thoirt  air  aghaidh:  ach 
bha  an  uine  a  mhair  e  gairrid,  agus  ma  dheireadh  thainig 
e  gu  neo  brigh.  An  sin  thainig  e  gu  labhairt  mu  luchd- 
eisdachd  inntinn-shaoglialta,  dream  mar  an  ceudna  nach 
d'thug  a  mach  toradh  gu  foirfeachd — lean  mf  e  trid  a 
shearmoin  uile ',  ach  bu  shearmom  uamhasach  i  dhomhsa. 
B'e  rao  bharail  gu*m  buineadh  i  ujle  dhomhsa.  Air  aa 
aobhar  sin  chaidh  mi  dhachaidh  le'm'inntinn  fuidh  thuil- 
ìeadh  uallaich  na  bha  i  roimhe.  Chunnaic  mi  gu'n  robh 
mi  gach  ni  a  bha  truaillidh  agus  graineil;  agus  cha  b'ur* 
arina  dhomhsheachnadh  gfaodhmch  a  mach,  Mo  thruoMks. 
mìseh  oir  tka  mi  cailitel 


*  Bha  aon  srauain  co  dbiu  a  bha  toirt  dhomh  fuàsgladh 
eigin.  Rinn  mi  gus  a  nis  amharc  air  mo  chor  mar  nach 
biodh  leth-bhreac  agam;  oir  cha  do  thachair  mi  ri  neach 
riamh  aig  an  robh  na  beachdanna  agus  an  fhaireachduinn 
cheudna  a  bha  agam  fein,  ach  a  nis  chunnaic  mi  gu?n 
robh  neach  ann  a  thuig  staid  m'inntinn.  Bheachdaich 
mi  air  an  urnuigh  agus  air  an  t-searmoin,  agus  bha  m'inn* 
tinn  air  a  lionadh  le  breithneachadh.  Air  dhomh  a 
thuigsinn  gu'n  robh  a  run  air  Maighstir  Tibwell  searmon^ 
uchadh  air  an  earrann  mu  dheireadh  do'n  chosamhlachd 
air  an  ath  Shabaid,  bha  fadal  orm  air  a  son  re  na  seachd- 
uine,  chum  gu'n  cluinninn  an  t'iomlan  air  dol  roimhe, 
ann  an  dochas  mar  an  ceudna  gu?m  biodh  e  air  a  sheoladh 
gu  ni  eigin  a  radh  a  bheireadh  fuasgladh  do'm'anam 
leointe.  Ro  mhaith,  dh'ath-phill  an  t'Sabaid,  agus  b'u 
Shabaid  bheannuichte  dhomhsa  i !  bha  mi  ris  gu  mor  air 
mo  bhualadh  agus  air  mo  ghluasad  leis  an  urnuigh;  agus 
an  uair  a  mhinich  a'm  ministeir  mu'n  f  hearann  mhaith, 
dh'fheuch  e  ciod  bu  ghne  dha  an  toiseach,  gu'n  robh  e 
uile  neo-aitichte  agus  mi-thorrach ;  ach  gu'n  robh  e  air 
a  dheanamh  maith  le  cumhachd  grais  Dhe.  Bha  e  air 
a  bhriseadh  suas  le  faireachduinn  air  peacadh,  ni  air  dha 
dol  domhain  do  chridhe  a  pheacaich,  bha  e  air  a  thoirt 
gus  am  peacadh  fhaicinn  ro-pheacacb,  agus  gu  plaigh  a 
chridhe  fein  a  mhothuchadh.  Mar  so  bha'n  spiorad  air  a 
ìnhaothachadh  agus  an  inntinn  air  a  fagail  so-theagasg, 
agus  air  a  h-ullachadh  air  son  gabhail  ris  an  t'soisgeul— 
An  sin  dh'fhosgail  e  suas  minnean  mor  na  slainte  trid 
losa  Criosd,  agus  sheol  e'n  luchd-eisdeachd  dà  ionnsuidh- 
&an  mar  an  t'aon  Slanuifhear  o'  pheaeadh,  agus  o  mhal- 
luchadh  an  lagha  sin  da'n  robh  iad  buailteach.  Dh'fheuch 
e  gu'n  d'thainig  maitheanas  peacaìdh,  sith  ri  Dia,  firean* 
achadh,  agus  naomhachadh  uile  gu  saor  chum  na'm 
peacach  a's  mo,  trid  reite  agus  fireantachd  Chriosd ;  agus 
air  dhoibh  sin  a  bhi  air  an  caradh  ris  an  inntinn  le  Spiorad 
Dhe,  gu'n  robh  iad  airan  deanamh  eifeachdach  chum  an 
iompachaidh,  agiis  anns  a  chrioch,  a  bha  toirt  a  mach 
toradh  maith  anns  a  bheatha  a  ta  lathair^  agus  anns  & 
bheatha  a  ta  re  teachd  aoibhneas  siorruidh. 
LM 


A'nis  bha  mo  chridhe  air  a  lionadh  le  comhfhurtachdi 
A'nis  bha  mi  air  mo  threòruchadh  chum  an  t-slighe  a 
tha  gu  dol  as  fhaicinn — A'nis  bha  bunait  air  a  leagail  air 
son  mo  dhochais  gu  socruchadh  air — Phill  mi  dhachaidh 
le  aoibhneas  ;  agus  a'nis  b'urrainn  mi  an  aire  thoirt  do 
ghnothuichean  mo  theaghlaich  le  suilbhearachd.  O'n  am 
sa  dh'fheith  mi  air  na  meadhona  gu  coimhlionta  aig  an 
aite  cheudna,  agus  sin  le  tlachd  mor:  bha  gach  Sabaid 
na  latha  feisd  dhomhsa:  agus  tha  so  a  thuilleadh  comh- 
fhurtachd  agam,  gu'm  bheil  an  duine  agam  a  feitheamh 
gu  bunaiteach  agus  gu  surlbhir  air  meadhona  an  t'soisgeil 
maille  rium;  agus  tha  doclias  agam  gu  bheil  esan  mar  an 
ceudna  air  iompachadh  chum  Chriosd.  Tha  e  nis  ri  ur- 
nuigh  na  theaghlach,  agus  cha  do  chaith  sinn  ar  beatha 
liamh  co  sona  is  a  tha  sinn  a  deanamh  a  nis 

*  Mar  so,  a  dhuine  uasail,'  thubhairt  a  bhean  bhochd, 
'  Thug  mi  dhuit  cuid  do  chunntas  mu  na  h-aobhar  airson 
an  dh'fhag  sinn  an  eaglais,  agus  am  bheil  sinn  a  dol  do'n 
tigh-ehoinneamh.  Tha  dochas  agam  gu'n  d'fhuair  sinn 
araon  maith  ri  linn,  agus  nach'eil  eucoir  sam  bith  anns  an 
ni  sin,  a  dhuin  uasaii '  Cha'n'eil  fhreagair  an  duine 
uasal;  tha  mi  gad  dheanamh  cinnteach  nach'eil  do  sgeul 
air  bheag  taitneachd  dhomhsa,  agus  tha  dochas  agam 
gu'm  buanaich  sibii  ann  bhur  feìtheamh  air  an  t'soisgeul. 
a  Tha,  dhuin  uasail,'  ars  ise,  '  tha  dochas  agam  gu'n  dean 
sinn  sin ;  oir  gu  cinnteach  is  urrainn  mi  radh  o'  f  hein- 
fhiosrachadh,  gu'm  bheil  "  sligheanna  a  ghliocais  nan 
sligheanna  subhachais,  a^us  gu'r  sith  a  ceumanna  uile  :'* 
«  Ro  mhaith,  a  dheadh-bhoirionnaich,  an  urrainn  thu 
ìeughadh?'  '  Is  urrainn,  a  dhuin'  uasail,  is  urrainn  mi 
leughadha  nis  na's  fearr  na  b'urrainn  midheanamh  roimhe.' 
Agus  ciod  na  leabhraichean  maith  a  f huair  thu?'  Cha'n'eil 
agam  ach  a  h-aon,  à  dhuin'  uasail ;  agus  is  e  sin  an  Tiom- 
nadh-nuadh/  *-Leig  dhomh  amharc  air,  mas  e  do  thoil 
e.'  '  A  dhuinv  uasaii  ionmhuinn,  tha  nair  orm  fheuch- 
ainti  dhuit;  tha  e  na  leithid  do  dh'ablach  reubta;  oir 
inu'm  b'aithne  dhomh  a  luach,  leig  mi  leis  a  ehloinn  a 
bhi  cluiche  leis ;  ach  a  nis  tha  mi  ga  thoirt  leam  do'n 
choinneatnh,  agtis  an  uair  a  dh'aiumicheas  a'm'ministeii' 

earrann  do  na  tha  ann,  tionndaidh  mi  ga  ionnsuidh  agm 
leughaidh  mi  e.'  (A  sineadh  an  leabhair  na  laimh  thubh- 
airt  i,)  *  Than  tiomlan  do  Eoin  ann,  a  dhuin'  uasail : 
agus  tha  leughadh  taitneach  ann  an  EoinJ  *-Tha,  adheadh 
bhoirionnaich,  tha  leughadh  mi!is  ann  an  Eoin;  agus 
tha  mi  aoibhneach  gu'n  do  bhlais  thu  d'a  mhillseachd. — - 
Agus  an  urrainn  do'd  chìoinn  leughadh  ?'  *  Is  urrainn,- 
a  dhuin'uasail,  is  urraìnn  mo  dha  nighean  a's  sine  leugh- 
adh  mar  nach  olc;  oir  tha  mi  ga'n  cuir  uair  na  da  uair  san 
latha  dh'ionnsuidh  bana-choimhearsnach,  a  tha  na  seoileir 
na's  fearr  na  mise,  agus  tha  ise  gan  teagasg'— -An  deigh 
gean-maith  a  thoirt  do'n  deadh-bboirionnach  ga  deanamh 
comasach  airBiobuH  agusTiomnadh-Nuadh  ur  a  cheannach 
air  son  na  cloinne;  ghabh  an  duin'uasal  a  cheud  dhiu, 
Gairrid  na  dheigh  cìh'innis  e'n  sgeul  do  Mhaighstir  Price, 
agus  esan  do'n  mhnaoi  uasail  chrabhaeh  Baintighearna 
Abne}^,  a  chuir  flos  air  an  duine  agus  air  a  mhnaoi,  chum 
gun  cJuinneadh  i  an  sgeul  na'n  doigh  shimplidh  fein.  Air 
dhi  moran  taitneachd  a  bhi  aice  ann,  dh'iarri  orra,  am  air 
bith  a  fhreagradh  dhoibh  tighin  do'n  choinneamh  acasan, 
tighin  agus  an  dinneir  a  ghabhail  na  tigh-sa.  Ghabh  i 
mar  an  ceudna  an  nighean  bu  shine  na  seirbhis,  a  rinn 
le  deadh  thur  i  fein  a  chliuthachadh  co  fada,  is  gun  robh 
i  air  a  h-ardueliadh  dh'ionnsuidh  aon  do  na  ceud  aiteach- 
an  anns  an  teaghlach;  agus  air  dhi  na  dheigh  sin  posadh, 
fhuair  i  mar  ghean  maith  o'  a  baintighearna  ìeth-cheud 
punn4  sasnach  chum  i  fèin  agus  a  fear-posda  a  chur  ann 
an  seol  tighin  beo,  Na  dheigh  so  thug  i  leatha  aon  eile 
do  na  caileagan  na  seirbhis,  phaigh  i  mal  nan  daoine 
bochda,  chuir  i  chlann  eile  do'n  scoil,  agus  luthasaich  i 
do  na  parantaibh  na  b'urrainn  a  chlann  a  chosnadh, 
nam  biodh  iad  air  an  cumail  re'n  obair.  Mar  so  thainig 
freasdal  caoimhneil  a  lathair  air  an  son,  air  dhoigh  nach 
d'amhairc  iad  riamh  air  a  shon;  agus  bha'n'uile  gheilt  air 
an  toirt  air  falbh,  a  rinn  aon  uair  amharc  cosmhuil  a*m 
feitkeamh  air  an  t-soisgeul  a  bhaeadh. 


ÌO 

À  Leughadair  ghradhaich. 

Am  boirionnach  a  rinn  thu  a  h-eaehdrui  a  leughadh 
anis,  bha  i  na  neach  ris  an  abair  an  saoghaì  boirionnach 
ro  ionraic  agus  dichiollach.  chaith  i  a  beatha  ann  an  sith 
agus  ann  an  cairdeas  maille  ri  a  coimhearsneachaibh, 
agus  thug  i  an  aire  do  a  dleasnas  na  teaghlach,  co  fada  is  a 
bhuineadh  e  do  ghnothuichean  aimsireil.  Ach  tha  e 
sealltuinn  cosmhuil,  'ged  a  chaith  i  beatha  uine  mhor 
anns  an  t-saoghal,  nach  do  smuaintich  i  riamh  nau  ghnoth- 
uichean  a  h-anama  agus  an  staid  re  teachd.  Bha  i  co 
luchdaichte  le  curam  a  teaghlaich,  is  gu'n  do  dhearmaid 
i  an  t'  aon  ni  feumail.  Cha  da  smuaintich  i  riamh  gu 
cudthromach,  ciod  air  bith  co  ciatach  sa  bhiodh  a  cliu, 
agus  neo-choireach  a  dh'  fheudadli  a  giulan  amharc  ann 
an  suilibh  dhaoine,  gidheadh  gu'n  robh  i  na  peacach  ann 
an  sealiadh  Dhe;  a  tliaobh  naduir  agus  cleachda  na 
leanabh  easumhlachd,  agus  da  thoradhsin  na  leanabhfeirge, 
agus  buailteach  do'rt  iomlan  do'n  pheanas  sin,  a  rinn  Dia 
Breitheamh  cothromach  nan  uile  a  chuir  an  ceill  an  agh- 
aidh  luchd-deanamh  na  h-aingidheachd.  Air  dhi  blii 
neo-mhothachail  air  a  fior  chor,  cha  robh  i  fiosrach  air  a 
cunnart,  ach  bha  i  teachd  beo  gu  foisneach;  'g'iarruidh 
a  mhain  ciod  a  dh'  itheadh  i,  agus  ciod  a  dh'oladh  i,  agus 
ciod  a  chuireadh  i  uimpe.  Mo  thruaidhe  !  ciod  an  lion- 
mhoireachd  sluaigh  do  na  h-uile  inbhe  a  ta  anns  a  chor 
mhuladach  so,  agus  a  buanachadh  mar  sin,  gus  an  dean 
am  bas  an  gairm  gu  h-obunn  gu  tighin  an  lathair  cathair* 
breitheanais  uamhasach  a  cheartais  air  an  d'  rinneadh  eu- 
coir  I  Tha  e  sin  tuilleadh  is  anmoch  gu  aithreachas  a 
ghabhail  d'  a'm  peacanna,  da'm  beatha  air  a  mi-bhuil- 
eachadh, — da*n  dearmad  air  an  t'  soisgeul,  agus  cothro- 
an  air  teagasg  fhaghail.  An  sin,  agus  cha'n'eil  gus  an 
sin,  cudthrom  neo-chriochnach  na  slainte  gu  h-iomlan  air 
a  dearbh-shoilleireachadh  dhoibh;  an  sin  tha  iad  a  faic- 
inn  diomhanas  na  nithe  a  bha  iad  a  ieantuinn  roimhe, 
agus  luach  do-labhairt  an  anama  neo-bhasmhor.  An  sin 
tha  iad  a  mothuchadh  chum  ani  fein-fhiosrachadh  bron- 
ach,  gur  ni  eagalach  tuiteam,  ann  an  lamhan  an  Da 
bheo. 


■n 

Mar  so  dh'  flieudadh  cor  a  chinne-daonna  uiie  -biii  & 
reir  ceartais,  oir  pheacaich  na  h-uile  agus  thainig  iad 
gearr  air  gloir  Dhe,  Rom.  iii.  23.  agus  be  shamhuil  so 
cor  nan  uile,  rnar  bhidh  saibhreas  trocair  ard-uachdran- 
ach,  air  a  leigeil  ris  ann  au  sìainte  pheacach  trìd  na  saorsa 
a  tha  tre  Iosa  Criosd*  "  Oir  is  ann  mar  sìn  a  ghradhaich 
Dia  ansaoghal,  gu'n  d'  thugeaon-ghin  Mhic 'fein,  chum's 
ge  b'e  neach  a  chreideas  ann,  nach  sgricsar,  ach  gu'm  bi 
a  bheatha  shiorruidh  aige."  Eoin.  iii.  16* 

Is  eadar-dhealuichte  na  meadhona  da'm  bheil  Dia  a 
deanamh  feum  a  tharruing  aire  pheacach  a  dh'  ionnsuidh 
gnothuichibh  na  siorruidheachd.  Ann  an  cor  a  bhoir- 
ionnaich  so,  b'  ann  le  a  fiosrachadh  le  amhghar  trom  na 
pearsa. 

Dhearc  am  bas  orr  anns  an  eudann,  agus  thuge  a  peac- 
anna  uile  na  cuhnhne.  Bha  dearbh-shoilleireachd  air  a 
thoirt  dhi  mu  pheacadh,  ach  cha  r'obh  eolas  aice  air  ni 
sam  bith  mu'n  chungaidh  leighis  a  bha  airnliuchadh  anns 
an  t'  soisgeuh  Bha  eagal  orra  roimh  'n  bhas,  agus  shaoil 
i  gu'm  biodh  i  air  asgriosgusiorruidh — Cor  uamhasacl?! 
Cha  br  iongantach  ged  a  bha  i  mi-shona.  "  Giulainidh 
spiorad  duine  a  laigse:  ach  co  is  urrainn  spiorad  briste  a 
ghiulan?"  Gnath.  xviii.  14. 

B'ann  an  diomhain  a  dhr'  fheuch  a  cairdean  ri  comh- 
fhurtachd  a  thoirt  dhi,  o'  bheachd  air  a  deadh  bhuaidh- 
ean,  agus  air  troeair  Dhe.  Fhuair  i  nis  iad  sin  neo- 
chomasach  gu  fuasgladh  a  thoirt  da  coguis  leointe  ann 
ann  an  sealladh  air  bas,  breitheanas,  agus  siorruidheachd. 
Is  cosmhuil,  nach  robh  dearbh-shoilleireachd  da  rireadh 
air  a  thoirt  da  cairdibh  riamh  mu  pheacadh.  Bha  iad 
aineolach  mu  dhroch-thoillteannas  uamhasach/  agus  cha 
robh  eolas  sam  bith  aca  air  piantan  coguis  aira  dusgadh. 
Cha  d'  thug  iad  fainear,  o  nadur  iomlaineachd  na  diadh- 
achd,  nach  bu  chomasach  do  Dhia  hhi  trocaireach  air 
cosd  a  cheartais ;  agus  air  an  aobhar  sin  nach  b'urrainn 
dha  ghabliail  seachad  air  peacadh  le  saorsa  o  pheanas. 
Cha  b'  aithnedhoibh  slighe  naslainte,  a  rinn  gliocas  Dhs 
a  dhealbh  arr  son  daoine  eiontach,  leis  am  bheil  Dia  ais 
fhQÌllseackadh  mar  an  Dia  caart  agus  aa  Slaimifhear* 


12 

Cia  mar  aìr  bith  a  dh'  fheudas  daoine  neo  smaointeaclì- 
ix'il  agus  caoin-shuarach  a  bhi  ann  an  slainte  agus  ann  an 
soirbheachadb,  gidheadh,  an  uair  a  tha  iad  air  an  toirt 
chum  amhghair,  tha  e  ro  chumanta  faireachduinn  a  bhi 
aea  air  peaca,  agus  tha  sirj  gu  coitchionn  na's  laidire  no 
na  's  laige  anns.an  tomhas  anns  am  bheil  sealladh  aca  air 
cunnart  an  staid  — -Ann  na  shamhuil  sin  do  shuidhe.ac.hadh, 
tha'moran  ruintean  maith  air  an  socruehadh;  aeh  cha 
luaithe  a  tha  iad  air  an  aiseag  chum  an  slainte,  no  tha  'n 
fhaireachduinn  sin  a  caitheadh  air  falbh  hhai'  r,a  h-inn- 
tinn,  tha  'n  ruintean  air  an  di-chuimhneachadh,  agus  tha 
iad  a  pilleadh  chum  a  chursaa  bha  aca  roimhe;  cosmhuil 
ris  a  chu  chum  a  sgeith,  agus  a  mhuc  a  chaidh  a  nigheadh 
a  chum  a  h-aoirneagain  san  lathaich.  Cha  b'ann  mar  so 
a  bha  chuis  maille  ris  a  mhnaoi  so  co  dhiu.  B'e  toil  Dia 
a  h-aiseag  chum  a  slainte,  ach  bhuanaich  triobloid  a 
a  h-inntinn.  Cha  robh  uallach  a  pheacaidh  air  a  thoirt 
air  falbh.  Cha  dhsfhuair  i  aon  fhuasgladh  o  a  faire  no 
o  a  h-urnuighean,  na  o  ni  sam  bith  eiìe  a  b'urramn  i 
dheanamh. 

Le  comhairle  a  coimhearsnaich,  dh'  fheuch  i  mu  dheir- 
eadh  ri  ministeir  na  sgireachd.  Dhasan  dh'  fhoillsich  i  a 
cor.  Ach,  mo  thruaidhe  !  tha  e  cosmhuil  nach  robh  ann 
xich  leigh  nach  b'  fhiu,  ceann-iuil  dall  narf  dall.  Cha 
robh  e  riamh  air  a  theagasg  ann  an  scoil  Chrìosd,  agus  da 
thoradh  sin  bha  e  aineolach  mu  dho-leigheas  agus  ana- 
barr  ceilg  a  chridhe, — mu  fharsingeachd  an  lagha 
naomha,  agus  slighe  na  slainte  trid  reite  Mhic  Dhe.  O'n 
mhothachadh  dhomhain  air  peacadh  air  a  chur  an  ceill 
ieis  a  mhnaoi  so,  shaoil  e  gu'm  b'eigin  dhi  bhi  na  neach 
ris  an  abradh  gaqh  duine,  peacach  neo-chumanta  fol- 
ìaiseach.  Air  dha  thuigsin  nach  b'ann  mar  so  a  bha 
ehuis,  m-heas  e  cha'n'eil  teagamh,  gu'n'robh  i  gu  tur  a 
dh'easbhuidh  ceille.  Uaidhe  so  tha  e  seoladh  dhi  mar 
ieigheas,  i  dh'  iarruidh  a  deigh  cuideachd  chridheil,  agus 
leabhraichean  faoineachd;  meadhona  |a  f  huàir  dia  an 
t'sacghai!  so  tuilleadh  is  buadhach  airson  dalladh  inntinn- 
ean  dhaoine,  a  muchadh  mothuchadh  na  coguis,  agus 
ga'n  tulgadh  a  chadal  ann  an  tearuinteachd  fheolmhor« 

Aeh  bha  a  h-inntinn  co  fada  air  a  soillseachadh,  is  gu*ìa 
robh  i  dearbhta  nach  robh  aon  f  huasgladh  ri  teachd  o'n 
chearna  so.  Uime  sin,  sheol  a'm  ministeir  ratbad  ro 
eadar-dhealuichte  chum  sonais;  rathad,  ieis  am  bheil  na 
miitean  air  am  mealladh  chum  an  sgrios  siorruidh,  a  dol 
sios  do  dh'ifrinn  le  breug  nan  laimh  dheis.  *  Thig,'  ars' 
esan,  ■  do'n  eaglais,  gabh  suipeir  an  Tighearna,  agus  dean 
do  shith  re  Dia.  Ma  bhios  tu  maille  ris  a  so  ionraic 
agus  dichiollach,  a  tighin  beo  ann  an  sith  agus  ann  an 
seirc  maille  re'd  choimhearsnaichibh,  agus  do  dhleasnas 
a  dheanamh,  tha  Dia  trocaireach,  agus  cha  ruig  thu  leas 
thu  fein  a  thriobloideachadh,  na  eagal  a  bhi  ort  nach  bi 
thu  sona/  Dean  sa  agus  mair  beo,  is  e  fior  chanain  na 
comhairle  so.  Cha  robh  aon  f  hocal  mu  thimchioll  sois- 
geul  glormhor  g'rais  Dhe,  a  tha  comharachadh  amech  a 
Mhic  ghradhaich  air  a  chur  an  aite  pheacach,  mar  chrioch 
an  lagha  chum  fireantachd  do  gach  neach  a  chreideas. 
An  uair  a  rinn  neach  ann  an  staid  leth-choltach  ri  staidsa 
labhairt  ris  na  h-abstoil  air  son  seolaidh,  thubhairt  iad, 
"  Creid  anns  an  Tighearna  losa  Ciiosd,  agus  bithidh  tu 
air  do  shaoradh."  Gnioaih.  xvi.  SI.  Air  dhoibh  fìos  a 
bhì  aca  nach  b'urraìnn  feoil  sa  bith  a  bhi  air  a  firean- 
achadh  tre  oibre  an  lagha  ann  am  fianuis  De,  sheol  iad 
daoine  daonnan  a  dh'ionnsuidh  na  reite  a  rinn  Criosd  air 
a  chrann-cheusaidh,  mar  an  aon  t  slighe  gu  dol  as  o'n 
f  heirg  a  ta  re  teachd,  an  t  aona  mheaàhon  air  sith  coguis 
fhaotainn,  agus  a  bhi  air  ar  gabhail  le  taitneachd  ann  an 
sealladh  Dhe,  Gniomh*  xiii.  38  Bha  coslas  dealbhach 
aig  combairle  a  mhinisteir,  co  dhiu,  agusrinn  amboiriori- 
nach  bochd  deuchainn  thoirt  dhi  car  uine ;  ach  b'ann  as 
eugmhais  fuasglaidh  sam  bith  fhaotainn.  Cha  robh  a 
shearmonachadh  cosmhuil  ris  a  chomhairle  air  sheol  sam 
bith  freagarach  da  cor. 

Tha  slighean  Dhe  na  fhreasdal  gu  tric  ro  dhorcha, 
agus  is  aiil  leis  gu  bithchionta  a  ruintean  a  thoirt  mu'n 
cuairt,  le  meadhona  a  dii'fheudas  sealìtuinn  do  dhaoine 
ro  shuarach.  Is  ann  mar  sin  a  bha  e  maiile  ris  a  mhnaoi 
so.  Aoa  deigh  a  mheadhon-latha  thachair  nach  robh 
seirbhis  gu.  bhi  ann  an  eaglais  na  sgireachd,  agus  bha 

so  air  a  riaghladh  le  Dia,  gu  a  treoruchadh  chum  fuaim 
an  t'soisgeil.  Bha  moran  do  stairean  cudthromach  air 
an  cur  fa  comhair  na  dol  air  a  h-aghaidh  j  ach  rinn 
triobloid  a  h-anama,  agus  a  h-iarrtus  laidir  a  dh'fhaotainn 
fuasglaidh  buaidh  a  thoirt  crra  uile.  Chaidh  i  ann ;  agus 
b'e  chrioch  a  bh  aige,  mar  a  leugh  thu,  thug  an  Tighear- 
na  fianuis  do  fhocal  a  ghrais,  agus  bheannuich,  se  e 
airson  a  h-iompachaidh.  Trid  creideas  a  thoirt  do'n  t' 
t'-soisgeul,  mar  a  tha  e  cumail  a  mach  bas  agus  ais- 
cirigh  Chiiosd  o'  na  marbhaibh,  mar  an  aon  bhunait  aig 
dochas  a  pheacaicb,  fhuair  i'n  t'sith  inntinn  a  rinn  i  gus 
a  so  iarruidh  ann  an  diomhain.  * 

Bha  cridhe  a  ni-s  air  a  lionadh  le  comh-fhartnchd,  philì 
i  dhachaidh  le  aoihhneas,  agus  dh'fheith  i  air  gnothuich. 
ean  a'  teaghlaich  Je  suiibhireachd.  Bha  i  nis  air  a 
saoradh  o  a  curam  kmiagaineach  mu  thimchioll  nithe  na 
beatha  a  ta  lathair,  agus  shocruich  i  a  muinighin  ann  an 
Dia,  air  son  tiom  agus  siorruidheachd,  ni  a  leig  i  ris  le 
bhi  toilichte  leis  an  t'suidheachadh  iosal  anns'  an  do 
chairich  dea  Ih  fhreasdal  De  i, 

Mar  an  leasuchadh  a's  fearr  air  an  eachdrui  so,  ghuidh- 
eamaid  orrasan  a  rinn  gu  ruige  so  nithe  eudthromach  na 
beatha  inaireannaieh  a  dhearmad,  iad  a  smuaìnteachadh 


*  *  ChaVeil  an  soisgeul  a  toirt  fianuis  mu  ni  maith  sam  bith  is 
urrainn  dhuinn  adheanamh,  no  aon  ni  a  ni  Dia  comasach  sinn  air  a 
dheanamh,  ann  an^ordugh  gu  ar  sith  a  dheanamh  risan.  Ni  mo  a  tha 
e  cur  fa"r  comhair  mar  steidh  mhuinighin  anns  an  t'seadh  so  athar- 
rachadh  sam  bith  san  leth  a  stigh,  no  gne  maith  sam  bith  a  thaobh 
Dhe,  ciod  air  bith  meadhonaleis  am  bheil  e  air  a  thoirt  air  aghaidh, 
agus  cia  air  bi-th  co  feumail  na  aite  fein.  Tha  e  toirt  fianuis  gu  h-uile 
àgus  gu  buileach  mu'n  obair  a  chriochnaicheadh  air  a  chrann-cheu- 
saidh  le  MacDhe,  an  taitneachd  a  bha  aig  an  Athair  anns  an  obair 
so,  a  bha  air  a  lan  dhearbhadh,  le  ais-eirigh-san  o  na  marbhaibh, 
agus  a  dhol  a  steach  do  ghloir.  Agus  tha  e  ga'r  deanamh  cinnteach, 
cosambith  a  chreideas  ann  an  Criosd,  mar  chrioch  an  lagha  churn 
fìreantachd,  gu'm  bi  e  air  a  shabhaladh.  Tha'n  creideamh  so  a 
driiideadh  a  rnach  nah-uile  uaill,  agus  anns  na  h-uile  aite  anns  an 
Scriobtuir  tha e  gu  calg-dhireach an  aghaidhoibrean  agus  toillteanas 
-jja  dream  a  tha  air  am  fireanachadh/ 

aìr  a  chndthrom  neo  chrìoehnach  aige,  luach  fìn  anaman- 
na  neo-bhasmhor,  air  giorrad  agus  neo*chinnteachd  na 
beatha*  Cha'n'eii  fhics  agaibh  ciod  e  a  bheir  latha  mu'n 
cuairt. 

*  Chunnaic  sibh  an  oige  a'm  maìse  an  uabhair, 
'  Agus  an  airde  nan  stuadh  an  diugh, 

*  Ach  roimh  cheol  mara  feascar  an  latha  maireach, 

*  Na  clod  air  an  traigh  gun  diog.' 

Nan  d'thugadh  Dia  air  an  oiùhche  so  ordugh  do  fhiabh- 
rus,  na  do  euslaint,  air  bith  eile,  gu  bhur  gearradh  aìr 
falbh  o  thir  nam  beo,  ciod  bhur  barail,xmar  bhiodh  bhur 
cor?  Biodh  impidh  air  a  chur  oirbh  gu  bhur  droch 
shlighean  a  thoirt  fainear,  agus  bhur  deanadais  naeh  robh 
maith,  leis  am  bheilsibh  air  bhur  fagail  ris  do  dhioghaltas 
an  Uile-chumhachdaich  Thugaibh  fainear  do  fhocal  De, 
a  tha  cur  fa'r  comhair  na  slighe  gu  dol  as  o'n  fheirg  a  ta 
re  teachd;  agus  gu  beatha  mhaireannach  fhaotainn  trid 
creideamh  anns  an  Tighearna  Iosa  Criosd,  neach  a  sfcon- 
raich  Dia  mar  an  t-aon  iobairt-reitich  air  son  peacaidh. 
Chriochnaich  Chriosd  obair  na  saorsa  le  umhlachd  gu 
bas,  agus  thug  an  t-Athair  fianuis  air  e  bhi  lan-toilichte 
le  thogail  suas  a  ris  o'na  marbhaibh,  agus  ann  an  toirt 
gloir  dha  aig  a  dheas  laimh  fein. 

Tha  an  ti  a  bhasaich  ann  an  aite  pheacach  a  nis  air 
arduchadh  na  Phrionnsa  agus  na  Shlanuifhear,  a  chum 
aithreachas  agus  maitheanas  peacaidh  a  thoirt  seachad, 
agus  e  comasach  air  sabhaladh  gus  a'  chuid  a's  faide  na 
h-uile  a  thig  a  dh'ionnsuidh  Dhe  d'a  thridsan ;  ionnus 
mar  sin  co  air  bith  a  chreideas  ann  nach  sgriosar  e,  ach 
gu'm  bi  a  bheatha  shiorruidh  aige.  Bithibh  air  bhur 
ìaicill  o'  gach  steidh  dhochais  mheaìlta,  Na  h-earbaibh 
idir  a  fìreantachd,  a  deadh-oibre,  no  a  beusan  maith  sam 
bith  a  bhuineas  dhuibh  fein.  Bithibh  air  bhur  deanamh 
cinnteach  gu'm  bheil  slainte  gu  h.iomlan  o'  ghras,  ni 
h-ann  o'  oibribh,  chum  nach  deanadh  neach  air  bith  uaill 
Eisdibh  uime  sin  risan  a  thubhairt,  "  Thigibh  a  m'ionn- 
suidhse,  sibhse  uile  a  ta  re  saothair,  agus  fuidh  throm 
nalìaich,  agus  bheir  mise  suaimhneas  dhuibh."  An  ti  a 
thig  do'm  ionnsuidhse,  cha  tilg  mi  air  chor  sam  bith  a 

maeh  e."  Leughaibh  gu  curamach  na  Scriobtuirean  a 
a  leanas  Rom.  iii.  agus  x.  Mata.  xi.  28.  Eoin  iii.  14,  16. 
vi.  37.  Gniomh.  ii.  22—41.  x.  43,  xiii.  32.  38.  1  Tim. 
i.  15.    1  Eoin  v.  11,  12.  Eabh.  vii.  25. 

Nan  eireadh  do  na  duilleaga  so  tighin  ann  an  lamhan 
dream  a  dh'fheudadh  ann  an  doigh  air  bith  a  bhi  fulang 
air  son  an  speis  do  shoisgeul  Chriosd,  dh'earalaichamaid 
iad  gun  iad  a  bhi  fuidh-mhisnich.  Anns  an  t-saoghaì," 
deir  Iosa,  ■'  bithidh  amhghar  agaibh ;  ach  biodh  deadh 
mhisneach  agaibh,  thug  mise  buaidh  air  an  t-saoghal :" 
Eoin  xvi.  33.  •*  An  uair  a  ghabhas  an  Tighearna  tlachd 
ann  an  slighibh  duine,  bheir  e  air  a  naimhdibh  fein  a  bhi 
ann  an  sith  ris."  Gnath.  xvi.  7.  Feuchaibh  nach  d'thoir 
sibh  aon  aobhar  do  naimhdean,  an  t-soisgeil  gu  toibheim 
a  thoirt  do'n  ainm  oirdheirc  a  dh'ainmicnear  oirbh, 
Dluth  leanaibh  ris  an  Tighearna  le  run  cridhe,"  agus 
oidhirpicheadh  teagasg  Dhe  bhur  Slanuifhear  a  dheanamh 
maiseach,  le  beatha  agus  giulan  freagarach  do  shoisgeul 
Chriosd,  agus  mar  so  cuiribh  tosd  air  aineoias  dhacine 
amaideach.  Anns  an  doigh  so  feudaidh  sibh  gu  tearuinte 
gnothuichean  fhagail  ann  an  laimh  bhur  n'Athair  neamh- 
aidh,  oir  cha'n  fhag  agus  cha  treig  e'm  feasd  sibh,  ach 
bheir  e  air  na  h-uile  nithe  oibreacnadh  le  cheile  chum  a 
ghloir  fein  agus  bhur  maith  siorruidh-sa.  "  Bithibhse 
firinneach  gu  bas,  agus  bheir  esan  dhuibh  crun  na 
beatha." 


A  CHRIOCH. 


